b'\n_START_ARTICLE_\nRistikankaan hautausmaa\n_START_PARAGRAPH_\nRistikankaan hautausmaa on Kemin Ristikankaalla sijaitseva yksityinen Vapaa-ajattelijoiden yll\xc3\xa4pit\xc3\xa4m\xc3\xa4 hautausmaa. Hautausmaa sijaitsee Perta-aapantien varressa noin nelj\xc3\xa4n kilometrin p\xc3\xa4\xc3\xa4ss\xc3\xa4 kaupungin keskustasta Ristikankaan kaupunginosassa._NEWLINE_Hautausmaa otettiin k\xc3\xa4ytt\xc3\xb6\xc3\xb6n 1941 ja ensimm\xc3\xa4inen haudattu vainaja oli sotilas, jonka haudan paikka ei ole tiedossa. Vuonna 1942 tapahtui seuraava hautaus, kun Eva J\xc3\xa4rnfors (1903-1941) saatettiin haudan lepoon. My\xc3\xb6s Kemin veritorstaina elokuussa 1949 kuolleet Anni Kontiokangas ja Felix Pietil\xc3\xa4 on haudattu alueelle._NEWLINE_Alueella on my\xc3\xb6s muistolehtoalue ja Uurnalehto vainajien tuhkia varten.'